Onsdag morgen mødte autoforhandleren hos Nova Bil A/S ind til fire biler, der havde haft indbrud. Bilerne havde fået knust deres sideruder, og stjålet deres airbags. - Det skal være nogen, som har forstand på at tage airbags ud - for eksempel en mekaniker. De skal pilles ud uden, de går af, og det er svært, hvis man ikke ved, hvad man laver, siger Kristian Thomsen, politikommissær ved lokalpolitiet i Frederikshavn. Politiet formoder, at tyvene har stjålet bilernes airbags for at sælge dem. Typisk har de en værdi af 30.000 til 50.000 kroner. - Vi kan ikke sige noget om, hvem det er, men det er typisk østeuropæisk sådan noget her, siger politikommissæren. Nordjyllands Politi beder frederikshavnerne holde øje, og skriver i onsdages døgnrapport: - Har du set nogen rende rundt med favnen fuld af airbags? Så kontakt Nordjyllands Politi på 114.

Referat:
Natten til onsdag blev der brudt ind i fire biler hos en autoforhandler på Majgaardsvej i Frederikshavn. Tyvene stjal bilernes airbags.